Publication: Magyar Közlöny
Issue: MK-2006-144 (Year: 2006, Number: 144)
Era: 2004-2010
Section: 1993. évi XCVI. törvény (a továbbiakban: Öpt.) 78. §
Paragraph Index: 160

2. § Az Ebr. 21/D. §-a helyébe a következõ rendelkezés lép: „21/D. § A pénztár köteles a pénztártag egyéni számlájának tárgyévi alakulásáról számlaértesítõt küldeni a pénztártag részére évente legalább egy alkalommal, legkésõbb a tárgyévet követõ év június 30-áig. A pénztártagnak kiküldött számlaértesítõnek legalább a befizetésekre – ezen belül elkülönítetten a tag nyilatkozata alapján az adóhatóság által átutalt összegre –, a számla megterheléseire – ezen belül elkülönítetten a közösségi szolgáltatásokra átvezetett összegekre, a tag által közösségi szolgáltatásként igénybe vett összegekre –, a pénztár elérhetõségeire, továbbá egészségpénztárak esetén az egészségszámlán lekötött összegekre, azok lekötésének és a lekötés lejárati idõpontjára vonatkozó adatokat tételenként kell tartalmaznia. A pénztár alapszabályában meg kell határozni a számlaértesítõ részletes tartalmát. A számlaértesítõnek tartalmaznia kell a Felügyelet internetes honlapjának címét azzal a megjegyzéssel, hogy azon a pénztárak mûködését, mûködésének eredményeit bemutató, összehasonlítható adatok is találhatók.”

Source: https://magyarkozlony.hu/hivatalos-lapok/095b8bfdca11cbb8a8a0a3f8f9005e723cf83037/dokumentumok/9cd389f8bca37ff00680f9be5a70d71690ecb740/letoltes